# Instruks – Håndtering af genbehandling af udstyr og tekstiler

| **Situation** | Instruks |
| --- | --- |
| **Personalegrupper omfattet af instruksen** | Alt personale ansat på socialområdet i Randers kommune. |
| **Formål** | At forebygge smittespredning vi udstyr og tekstiler. |
| **Ansvar** | * Det er ledelsens ansvarat sikre en skriftlig instruks og korrekt opdatering af denne * Det er personalets ansvar at følge skriftlig instruks. |
| **Håndtering af medicinbokse** | Alt medicin opbevares som udgangspunkt i borgerens hjem for at minimere smitteveje.   * Sørg for jævnlig rengøring af boks/skab med vand og sæbe |
| **Håndtering af Medicindoseringsæsker** | Når en borger har behov for hjælp til medicindispensering, skal du udlevere dispenseringsæsker til det antal uger, der er aftalt.   * Æskerne skal rengøres efter behov ved enten vask i opvaskemaskine eller ved vask med sæbevand * Æskerne aftørres med papirserviet eller rent viskestykke * Borgeren skal, hvis muligt, selv varetage denne opgave |
| **Håndtering af termometre** | Brug af rektaltermometer:   * Borgeren skal have sit eget termometer. * Termometeret opbevares rengjort i medicinskabet. * Ved anvendelse bør det beskyttes med et plastcover til formålet. * Rengøres straks efter brug med vand og sæbe * Desinficeres efter rengøring med alkoholserviet 70% |
| **Håndtering af vaskefade og bækkener** | Vaskefade, bækkener og urinkolber skal være personbundne.  **Vaskefade**   * Anvend forklæde og handsker ved personlig pleje * Overtræk vaskefadet med plastpose for at mindske forurening * Rengør (vand og sæbe) og tør vaskefadet efter brug * Opbevares tørt   *Alternativ: anvend forfugtede klude i ren plastpose i stedet for vaskefad.*    **Bækkener**   * Anvend forklæde og handsker ved håndtering af bækken * Overtræk bækkenet med plastpose for at mindske forurening * Læg absorberende materiale fx køkkenrulle/toiletpapir i bunden af bækkenet til opsugning af urin/vandig afføring * Fjern plastposen forsigtigt med indhold efter brug * Kassér posen som dagrenovation. * Rengør (vand og sæbe) og tør bækkenet efter brug * Ved kendt CPO/VRE desinficeres med alkohol 70-85% - efter rengøring * Ved kendt norovirus eller *C. difficile* desinficeres med klor – efter rengøring   **Kolber**   * Anvend forklæde og handsker ved håndtering af urinkolbe pga. risiko for stænk * Skyl urinkolben grundigt efter hver brug * Urinkolben rebgøres med vand og sæbe og ved hjælp af kolbebørste * Urinkolben bør stilles til tørre med bunden i vejret efter skylning (opfordr gerne borgeren til at have 2 kolber til rådighed) * Det anbefales at skylle kolben m. husholdningseddike ved behov - for at fjerne evt. lugtgener   Hvis borgeren har tendens til UVI anbefales det, at kolben løbende udskiftes. Informér gerne borgeren om, at der findes éngangskolber  Borgeren skal, hvis muligt, selv varetage opgaven med grundigere rengøring af kolbe – efter producentens anvisninger |
| **Håndtering af kateterposer** | Tømning af urinposer:   * Anvend handsker * Tøm urinposen i ren beholder – alternativt i toilettet * Aftapningsventil må ikke komme i kontakt med beholder/toilet * Pose må ikke komme i kontakt med toilet * Aftapningsventil tørres med rent papirhåndklæde efter tømning   Ved til- og afkobling af natpose:   * Udfør håndhygiejne og anvend handsker * Undgå berøring af posens studs * Forudsætning for genbrug af natposen er, at posen opbevares så studsen ikke forurenes. Anvend egnet engangs-hætte til dette formål, der kasseres efter brug * Posen skiftes minimum én gang om ugen |
| **Håndtering af vasketøj generelt** | Generelt om håndtering af vasketøj:   * Anvend handsker og engangsforklæde ved håndtering af urent vasketøj * hold rent og urent tøj adskilt * anvend ikke samme pose/beholder til rent og urent tøj (markér beholdere/poser med ”rent”/”urent” * Almindeligt snavsetøj lægges i snavsetøjspose/vasketøjskurv. * Stærkt forurenet/blodigt vasketøj lægges direkte i vaskemaskine hvis muligt – alternativt opbevares tøjet i en lukket pose indtil det kan vaskes * Opbevar rene tekstiler, så der ikke sker forurening af disse   Anbefalinger for vedligeholdende rengøring af vaskemaskine:   * Vaskemaskinen bør 1 gang om ugen gennemgå en kogevask – mellem 80-90 grader. (Denne anbefaling skyldes, at der ved vask under 80 grader dannes biofilm i vaskemaskinen) * Sæbeskål og gummilister bør rengøres 1 gang om ugen   Bemærk, at hvis tøj hænges til tørre på badeværelser bør det ske i god afstand fra toiletter, da dråber/aerosoler fra toilettet spredes i rummet, hvis der trækkes ud uden brættet, er slået ned. |
| **Vask af tøj i borgers egen vaskemaskine** | Følg altid de generelle anbefalinger for håndtering af vasketøj.  Anbefalinger for vask, når borger har egen maskine, der ikke deles med andre:   * Vask borgerens tøj i henhold til vaskeanvisninger tøjet. * Af hensyn til hygiejnen vaskes tøjet ved så høj en temperatur som muligt. * Vasketøj, der er groft forurenet med afføring, urin, sårsekret, blod, vaskes om muligt ved temperatur mellem 80-90 grader, eller anvend vaskemiddel tilsat desinficerende kemi. * Tåler tøjet hverken varme eller kemi, vaskes det på anbefalede temperatur, og vaskemaskinen bør efterfølgende gennemgå en vask med tom maskine uden sæbe ved mindst 80⁰C. Dette forebygger forurening af vaskemaskinen med biofilmdannelse   Når du håndterer vasketøj, skal du sikre den rette håndhygiejne jf. instruks for sikker håndhygiejne. |
| **Vask af tøj i fælles vaskeri** | Følg altid de generelle anbefalinger for håndtering af vasketøj.  På det fælles vaskeri skal der tages særlige forholdsregler for at forebygge smitte mellem borgeres tøj – eller tøj og vaskemaskine  Fragt af tøj til vaskeri  Når du fragter borgerens tøj til og fra vaskeri, skal du sikre dig at:   * Det snavsede tøj sorteres i borgerens bolig og fragtes i lukkede/overdækket pose/vasketøjskurv. * At det rene tøj fragtes tilbage til borgerens bolig i ren lukket/overdækket pose/vasketøjskurv, så det ikke bliver kontamineret.   Anbefalinger for vask, når borgers tøj vaskes i delt vaskemaskine:   * På det fælles vaskeri, skal du håndtere og vaske tøjet som beskrevet under punktet: Vask af tøj i borgerens egen vaskemaskine. * Ved grov forurening vaskes borgers tøj separat   Anbefalinger for vask, når borger har smitsom diarré eller er kendt bærer af resistente bakterier (fx MRSA/CPO/VRE):   * Vask borgerens tøj separat * Efter hver vask skal vaskemaskinen gennemgå en kogevask på min. 80°C med tom maskine * Før den tomme kogevask sættes i gang, rengøres låge og gummimembran med vand og sæbe efterfulgt af desinfektion med 70% alkohol – eller klor ved kendt norovirus/clostridium difficile |
| **Litteraturreferencer** | Statens Serum Institut, Nationale Infektionshygiejniske Retningslinjer – Generelle forholdsregler for sundhedssektoren, 1. udgave 2017, <https://hygiejne.ssi.dk/NIRgenerelle>  Statens Serum Institut, Nationale Infektionshygiejniske Retningslinjer –Supplerende forholdsregler ved infektioner og bærertilstand i sundhedssektoren, 5.1. udgave 2019, <https://hygiejne.ssi.dk/NIRsupplerende>  Statens Serum Institut, Håndtering af tekstiler til flergangsbrug i sundhedssektoren, 2. udgave 2022, <https://hygiejne.ssi.dk/NIRtekstiler> |
| **Udarbejdet den:**  **Udarbejdet af:**  **Sidst revideret:**  **Revideres inden:**  **Godkendt af:** | April 2019  Nynne Toftgaard tværgående hygiejnesygeplejerske, Grete Ølgaard Sygeplejerske, Anne Skov kvalitetssygeplejerske og Ghita Steenholt, Cand. Cur.  April 2023  Revideres efter behov og senest april 2025.  Centerledergruppen og Socialchefen |